Rudolf Crnić
<s>Rudolf Crnić (Zagreb, 12. 2. 1893 - Dugo Selo, 8. 5. 1945), jugoslavenski pomorac, pisac, kapetan duge plovidbe i ratne mornarice Kraljevine Jugoslavije.</s><s>Ubijen je na samom kraju Drugog svjetskog rata od partizana pod lažnom optužbom da je britanski špijun.</s>

<s>Biografija 
Kapetan Rudolf Crnić je rođen 12. 2. 1893 u zagrebačkoj porodici Petra i Đurđice Crnić za vrijeme Austro-Ugarske Monarhije.</s><s>Dio djetinjstva je proveo u Senju u kući u kojoj je živio poznati pjesnik Silvije Strahimir Kranjčević.</s><s>Zarana je zavolio more i brodove pa je upisao Nautičku školu u Bakru koju je završio 1917 godine.</s><s>Ubrzo je bio regrutiran u vojsku Austro-Ugarske Monarhije u stražarsku satniju.</s><s>Za vrijeme Prvog svjetskog rata kapetan Crnić je bio stacioniran u Mauthausenu, 20 km. od Linza, tijekom 1917 i 1918 godine.</s><s>1919 godine položio je ispit za poručnika trgovačke mornarice Kraljevine Srba, Hrvata i Slovenaca (Kraljevina Jugoslavija).</s><s>Ispit za kapetana duge plovidbe položio je 1925.</s><s>U međuvremenu se, 25. 4. 1918 godine, oženio za Anu (Ankicu) Hirschler iz Dugog Sela.</s><s>Ana je bila učiteljica iz dobrostojeće trgovačke porodice židovskog podrijetla.</s><s>U kući njezina oca se od 1901 do 1910 održavala nastava Osnovne škole Dugo Selo.</s><s>Nakon rata, kapetan Crnić je sa Anom živio na zagrebačkoj adresi u ulici Đure Deželića, a u ljeto 1925 trajno su se preselili u Dugo Selo u kuću na današnjoj adresi u ulici Josipa Zorića 28.</s><s>U Dugom Selu je bio vrlo aktivan u raznim lokalnim društvenim organizacijama, pa je tako nekoliko godina bio tajnik "Dugoselske streljače družine" koja je djelovala od 1932 godine.</s><s>Kapetan Crnić je prijateljevao sa mnogim viđenim dugoselcima, a najpoznatiji među njima je tada vrlo popularni kajkavski pjesnik Milan Dobrovoljac Žmigavec.</s>

<s>Bio je organizator i tajnik Kluba jugoslavenskih pomoraca u Zagrebu od 1920 do 1941 godine.</s><s>Između dva svjetska rata promicao je pomorsko-jadransku orijentaciju držeći predavanja o moru i pomorstvu po Hrvatskoj za vrijeme Kraljevine Jugoslavije.</s><s>Bio je urednik časopisa Jugoslavenski pomorac od 1921 do 1941, te časopisa Naše more 1923 godine.</s><s>Između 1922 i 1924 povremeno je plovio kao časnik palube na putovanjima s učenicima pomorskih akademija Kraljevine Jugoslavije na školskom brodu "Vila Velebita".</s><s>Za života je plovio na trgovačkom brodu Jugoslavenskog Lloyda A.D. Split, "Princeza Olga".</s><s>Najduže je bio zaposlenik brodarskog društva Oceania iz Sušaka i to na brodovima: "Bor", "Dunav", "Vid", "Sud", "Vila", "Timok" i "Kostrena".</s><s>Kapetan Crnić je radio i za Parobrodarsko društvo Alcesa iz Orebića i Jugolevanta iz Dubrovnika.</s><s>1926 godine, kapetan Crnić je bio prvi časnik na ratnom brodu Kraljevine Jugoslavije T2.</s><s>Od 1939 do početka Drugog svjetskog rata plovio je na ratnom brodu "Zmaj", minopolagaču Jugoslavenske ratne mornarice.</s><s>U Aprilskom ratu prilikom napada talijanskog zrakoplovstva na Kraljevinu Jugoslaviju tj. Šibenik i njegovu luku, kapetan Crnić je sa svojom posadom postojano i odvažno pružio otpor agresoru.</s><s>Nakon što su talijani zarobili brod, kapetan Crnić se vratio u Dugo Selo supruzi i sinu.</s>

<s>U novembru 1941 godine kapetana Crnića su uhapsile ustaše i izvele ga pred Mali i Veliki sud marionetske Nezavisne Države Hrvatske (NDH).</s><s>Nakon toga je bio sproveden u koncentracijski logor Danica, a zatim u koncentracijski logor Jasenovac gdje je ostao do augusta 1943 godine.</s><s>Iduće dvije godine porodicu je prehranjivao kao akviziter.</s><s>Supruga Ana i sin Jadranko su izbjegli Holokaust prikrivajući svoj židovski identitet od ustaša i režima NDH.</s><s>Na samom kraju rata, 8. 5. 1945, prilikom ulaska 22. srpske divizije NOVJ-a u Dugo Selo, kapetan Crnić je bio lažno optužen kao britanski špijun i strijeljan od strane partizana zajedno sa još nekoliko viđenijih stanovnika Dugog Sela.</s>

<s>Kapetan Rudolf Crnić je autor Pomorskoga rječnika iz 1921 i Pomorske čitanke iz 1923 te suradnik u izradbi pomorske terminologije iz 1921 godine.</s>

<s>Djela 
 Pomorski rječnik, (1921)
 Naše more (Pomorska čitanka), (1923)
 Iz dnevnika jednog pomorca, (2012)</s>

<s>Reference</s>

<s>Literatura</s>

<s>Biografije, Zagreb
Jugoslavenski pomorci
Jugoslavenski pisci
Zatočenici Koncentracijskog logora Jasenovac
Authority control</s>

